কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডক্টর জিতেন্দ্র সিংয়ের নেতৃত্বে একটি উচ্চপর্যায়ের কেন্দ্রীয় প্রতিনিধি দল এ মাসের ২৪ তারিখে জম্মু ও কাশ্মীরের সাম্বা জেলার পল্লী পঞ্চায়েতে প্রধানমন্ত্রী নরেন্দ্র মোদীর সমাবেশস্থল আজ পরিদর্শন করেছেন
নতুন দিল্লি, ১১ এপ্রিল, ২০২২
বিজ্ঞান ও প্রযুক্তি, ভূবিজ্ঞান মন্ত্রকের স্বাধীন দায়িত্বপ্রাপ্ত এবং কর্মী, জন-অভিযোগ ও পেনশন মন্ত্রকের প্রতিমন্ত্রী ডক্টর জিতেন্দ্র সিংয়ের নেতৃত্বে আজ উচ্চ পর্যায়ের এক কেন্দ্রীয় প্রতিনিধি দল জম্বু- কাশ্মীরের সাম্বা জেলার পল্লী পঞ্চায়েত এলাকা পরিদর্শন করেছেন। চলতি মাসের ২৪ তারিখ ওই স্থানেই প্রধানমন্ত্রী শ্রী নরেন্দ্র মোদীর সমাবেশের আয়োজন করা হয়েছে।
ইতিমধ্যেই প্রকাশিত হয়েছে যে, এবছর "পঞ্চায়েতিরাজ দিবস" কেন্দ্রীয় বিজ্ঞান ও প্রযুক্তি মন্ত্রক, জৈব প্রযুক্তি বিভাগ এবং কাউন্সিল অফ সাইন্টিফিক অ্যান্ড ইন্ডাস্ট্রিয়াল রিসার্চের সহযোগিতায় কেন্দ্রীয় পঞ্চায়েতিরাজ মন্ত্রক উদযাপন করবে।
আজ জম্বু-কাশ্মীরের সাম্বা জেলার পল্লী পঞ্চায়েত পরিদর্শনের সময় কেন্দ্রীয় মন্ত্রীর সঙ্গে অন্যান্যদের মধ্যে উপস্থিত ছিলেন বিজ্ঞান ও প্রযুক্তি মন্ত্রকের অধীন সেন্ট্রাল ইলেকট্রনিক্স লিমিটেডের চিফ ম্যানেজিং ডিরেক্টর চেতন প্রকাশ জৈন। যে সংস্থাটি পল্লী পঞ্চায়েতে রেকর্ড সময়ে মাত্র কুড়ি দিনের মধ্যে সোলার প্লান্ট স্থাপন করেছে। এই সৌরশক্তি প্রকল্পটি ৫০০ কিলোভোল্টের এবং ৬,৪০৮ বর্গমিটার এলাকাজুড়ে রয়েছে। এই সৌরশক্তি প্রকল্প থেকে ওই গ্রাম পঞ্চায়েতের ৩৪০ টি বাড়িতে বিদ্যুৎ পৌঁছে দেওয়া হবে। কেন্দ্রীয় সরকারের "গ্রাম উর্জা স্বরাজ প্রোগ্রাম" এর অধীনে সারা দেশের মধ্যে এটিই প্রথম কার্বন নিউট্রাল পঞ্চায়েত হিসেবে গণ্য হয়েছে।
কেন্দ্রীয় মন্ত্রী ডক্টর জিতেন্দ্র সিংয়ের সঙ্গে আরও যারা ওই প্রতিনিধিদলে ছিলেন তাদের মধ্যে রয়েছেন ভারতের সার্ভেয়ার জেনারেল সুনীল কুমার, বিজ্ঞান ও প্রযুক্তি মন্ত্রকের অধীন কাউন্সিল অফ সাইন্টিফিক অ্যান্ড ইন্ডাস্ট্রিয়াল রিসার্চের বরিষ্ঠ বিজ্ঞানী ডক্টর পূর্ণিমা রুপাল, বিজ্ঞান ও প্রযুক্তি মন্ত্রকের বরিষ্ঠ বিজ্ঞানী দেবপ্রিয়া দত্ত, আইআইএম- সিএসআই আর, জম্মুর অধিকর্তা শ্রীনিবাস রেড্ডি, জৈব প্রযুক্তি বিভাগের বরিষ্ঠ বিজ্ঞানী বৈশালী পাঞ্জাবি এবং ডক্টর রিচি, গুজরাটের গান্ধীনগরের নেশনাল ইনোভেশন ফাউন্ডেশনর অধিকর্তা ডক্টর বিপিন কুমার প্রমুখ।
এই ছাড়াও জম্মু-কাশ্মীর সরকারের অতিরিক্ত মুখ্য সচিব অটল দূল্যর নেতৃত্বে পদস্থ আধিকারিকরাও ছিলেন। পল্লী পঞ্চায়েতের নির্দিষ্ট এলাকায় তারা কেন্দ্রীয় প্রতিনিধি দলের সঙ্গে আলোচনা করেন।
পল্লী পঞ্চায়েতের নির্ধারিত স্থল পরিদর্শন শেষে কেন্দ্রীয় মন্ত্রী ডক্টর জিতেন্দ্র সিং সাংবাদিকদের জানান, সাম্বা জেলার পল্লী পঞ্চায়েতকে জাতীয় পর্যায়ের পঞ্চায়েতিরাজ দিবস উদযাপনের স্থান হিসাবে বেছে নেওয়ায় জম্মু-কাশ্মীরকে প্রধানমন্ত্রী শ্রী নরেন্দ্র মোদী যে বিশেষ গুরুত্ব দিচ্ছেন সেটাই বোঝায়। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার কেন্দ্রশাসিত অঞ্চলেও পঞ্চায়েতিরাজ সংস্থাগুলিকে গুরুত্ব দিচ্ছে।
কেন্দ্রীয় মন্ত্রী বলেন, স্বাধীনতার পর জম্মু ও কাশ্মীরে অনুষ্ঠিত জেলা উন্নয়ন পরিষদের প্রথমবারের মতো নির্বাচন শেষে প্রধানমন্ত্রী এই প্রথম সফরে আসছেন।
তিনি উল্লেখ করেন, বিগত ৮ বছর ধরে জম্মু-কাশ্মীরে গণতন্ত্র প্রতিষ্ঠার লক্ষ্যে সরকার সচেষ্ট রয়েছে। তারা প্রতিশ্রুতি পালন করে চলেছেন। উন্নয়ন এবং সমাজের সর্বস্তরে বিকাশের জন্য সরকার প্রচেষ্টা চালিয়ে যাচ্ছে। ডক্টর জিতেন্দ্র সিং স্মরণ করেন যে, প্রধানমন্ত্রী হওয়ার পরপরই শ্রী নরেন্দ্র মোদীর গুরুত্বপূর্ণ অনুষ্ঠান গুলির মধ্যে অন্যতম ছিল কাটরায় রেলওয়ে স্টেশনের উদ্বোধন। এর পরেই যখন সমগ্র শ্রীনগর শহর বন্যার জলে ডুবে গিয়েছিল তখন প্রধানমন্ত্রী হিসেবে তার প্রথম দীপাবলি কাটাতে বেছে নিয়েছিলেন শ্রীনগরকে। কাজেই উপত্যকায় বন্যাদুর্গতদের মধ্যে বিশেষ করে, জম্বু- কাশ্মীরের জনগণের প্রতি তাঁর সংবেদনশীলতাকে প্রতিফলিত করে।
কেন্দ্রীয় মন্ত্রী বলেন, পঞ্চায়েতি রাজ দিবস উদযাপনের সময় বৈজ্ঞানিক উদ্ভাবন, গ্রামীণ উন্নয়ন, উন্নত কৃষি খামার প্রভৃতি বিষয়ে গুরুত্ব দেওয়া হবে। এর পাশাপাশি অ্যারোমা মিশন, ফ্লোরিকালচার মিশন সহ বিভিন্ন গুরুত্বপূর্ণ বিষয়ে আলোকপাত করা হবে।
CG/SB
(Visitor Counter : 149